open-index/open-wikipedia-markdown huggingface dataset:
Notes and Queries

***Notes and Queries*** er et britisk akademisk tidsskrift som publiserer artikler innenfor «engelsk språk og litteratur, leksikografi, historie og antikvarvitenskap». Tidsskriftet har en lang historie, og ble etablert i 1849 i London, og blir i dag utgitt av Oxford University Press.

Tidsskriftet hadde opprinnelig undertittelen «et medium for inter-kommunikasjon for litterære menn, kunstnere, antikvarer, genealoger, etc». Det har i dag en annen undertittel: «For lesere og skribenter, samlere og bibliotekarer». Dets motto var tidligere «Når funnet, gjør et notat av det», et fast uttrykk hos en figur i romanen *Dombey and Son* av Charles Dickens.

I norsk vitenskapsindeks er tidsskriftet klassifisert som et «nivå 2»-tidsskrift (det høyere kvalitetsnivået) innen litteraturvitenskap.

## Format
*Notes and Queries* ble første gang utgitt i 1849 som en ukentlig tidsskrift redigert av W. J. Thoms. Det ble grunnlagt som et akademisk korrespondansemagasin hvor forskere og interesserte amatører kunne utveksle kunnskap om litteratur og historie. Formatet besto av «Notes» (*Notater*, forskjelligartet funn fra korrespondenter og brevskrivere som de selv og redaksjonen betraktet som av interesse for leserne), og «Queries» (*Spørsmål*, og svar på forespørsler), noe som utgjorde det meste av utgivelsen. Magasinet kan minne om 1800-tallets versjon av en nyhetsgruppe (egentlig diskusjonsgruppe) på Internett med moderator.

Mange av oppslagene i magasinet i de første sytti årene var kun noen få avsnitt lange, og tidvis så korte som en setning eller to. Meget hyppige bidragsytere var presten Walter W. Skeat, en av de viktigste figurer innenfor engelsk etymologi, og Eliza Gutch, grunnlegger av Folklore Society, en engelsk folkeminneforening. Opprettelsen av en slik forening ble foreslått av Gutch gjennom en rekke spørsmål til publikasjonen. Gutch bidro til magasinet i over sytti år under pseudonymet «St Swithin».

I dag er magasinet produsert som en akademisk journal. Artiklene er typisk sett langt lengre enn de var i magasinets første år, skjønt de er langt kortere enn de som utgis i en typisk akademisk journal. I tillegg fyller «Notes» i dag langt mer enn «Queries», og bokanmeldelser har også blitt introdusert. Fokuset er i dag bortimot utelukkende på litteratur.

## Navnbror
Det har vært tallrike regionale versjoner av *Notes and Queries* over hele Storbritannia, eksempelvis *Somerset and Dorset Notes and Queries*, og tre inkarnasjoner av *American Notes and Queries*.

*Notes and Queries* har også gitt sitt navn til en rekke tilsvarende spaltister og utgivelser, eksempelvis er det et fast opplegg under den samme tittelen, «Notes & Queries» i avisen *[[The Guardian]]*.

## Referanser


## Eksterne lenker
* ''N&Q'' hos Oxford University Press, offisielt nettsted.
* Indeks online av ''Notes and Queries'' (November 1849 - juni 1922), kopier online hos Internet Archive, Projekt Gutenberg og Google Books. Fullstendig sett, uordnet. 
* Bodleian Internet Library of Early Journals  har en rekke skanninger av de tidligste numrene.
* Artikkel om ''N&Q'' fra Victoria Research Web
Hordaland Cyklekrets

**Hordaland Cyklekrets** (uttales syklekrets) er felleskretsen for alle sykkelklubber i Hordaland fylkeskommune. Det arrangeres en sammenlagt kretscup for aldersbestemte (10-16 år), der man får poeng etter plassering i alle konkurranserittene. Nummer 1 får 10 poeng, 2 får 8 poeng, 3 får 6 poeng, 4 får 5 poeng osv. til 1 poeng. Ved slutten av året legges de 15 beste resultatene sammen og den med best pogengsum, vinner. 

## Klubber
* Askøy sykkel- & triathlonklubb
* Bergen Cykleklubb
* Cykleklubben Heine
* Cykleklubben Sotra
* Fana Idrettslag – sykkel
* Fløyen MTB Klubb
* Fusa Sykkel
* Norhordaland Sykkelklubb
* Stord Sykkelklubb
* Voss Sykkelklubb
* Åsane Cykleklubb

## Terminliste 2011
Liste over utvalgte ritt sesongen 2011

* 03. april – Straumemilen
* 09. april – Sotramilen
* 10. april – Rådalen Rundt
* 16. april – Nymarks Turritt
* 01. mai – Os Rundt
* 05. mai – Liatårnet Opp
* 10. mai – Fusa Grand Prix
* 13. mai – Bergheim Opp
* 14. mai – Askøy Tempo
* 15. mai – Askøyrunden
* 18. mai – Nymarks Tempo
* 24. mai – Bjørndalen Bakkeritt
* 29. mai – Skjærgårdsrittet
* 04. juni – Bergen-Voss
* 07. juni – Fanafjellet Opp
* 13. juni – Bergen Gateritt
* 14. juni – Åsane Lagtempo
* 21. juni – Ulven Tempo
* 16. august – Munkebotn Opp
* 20. og 21. august – Fana 2-dagers (3 ritt)
* 23. august – Bontveit Tempo
* 27. august – Fanahytten Opp
* 28. august – Gullgruven Grand Prix
* 03. og 04. september – Øygarden Sykkelfestival (3 ritt)
* 10. og 11. september – Åsane Sykkelfestival (3 ritt)
* 16. september – Kretsmesterskap Bane
* 17. september – Kretsmesterskap Tempo
* 18. september – Kretsmesterskap Fellesstart
* 30. september – Fanaseter Opp (NCF-rankingritt)
* 01. oktober – Lagunen Grand Prix (Norgescupritt)

## Referanser
Diana Marcos

**Diana Marcos** er en meksikansk tidligere aktiv kunstløper.

## Resultater (utvalg)

* VM i kunstløp 1988 : 30. plass
* VM i kunstløp 1989 : 28. plass
* VM i kunstløp 1991 : 29. plass

## Referanser
Gud wære med os-gården

**Gud wære med os-gården** er et monumentalt forretningspalass med adresse til Tollbugata 30 i Oslo. Arkitekten bak bygget var Ivar Cock med ingeniørbidrag fra Sigurd Høyer Ellefsen. Gården ble satt opp mellom 1898 og 1899.

## Bygningen
Bygget har en fasade av lys tegl over fem fulle etasjer og kjennetegnes først og fremst av sine store og åpne vindusflater. *Gud wære med os*-skriften som pryder fasaden, er hentet fra en bygård fra 1689 som stod på tomten før dagens bygning ble satt opp. Stilmessig er bygget en blanding av senhistorisme, nybarokk og nyrenessanse. Byggets utstrakte bruk av glass mellom pilastrene og et lite ornamentert uttrykk tatt i betrakning tiden er et tidlig forsøk på modernisme.

Bygget ble i 1976 oppført på Byantikvarens gule liste som verneverdig. Det inngår sammen med Christiania Sparebanks bygning i Øvre Slottsgate 3 i kulturhuset Sentralen.

## Bilder

Tollbugata 30 II.jpg|Gårdens tittel står å lese i fasaden.
Tollbugata 30 OB.F02168.jpg|Den opprinnelige «Gud wære med os»-gården fra 1689, som sto i Tollbugata 30 til 1898.


## Litteratur
* 

## Eksterne lenker
* Arc! Gud wære med os-gården
* Byantikvaren – Gul liste 
*
Honningsvågdeklarasjonen

**Honningsvågdeklarasjonen** er et samepolitisk manifest vedtatt på samenes 18. samekonferanse i Honningsvåg i 2004. Samekonferansen fungerer som generalforsamling for Samerådet, en paraplyorganisasjon med åtte samiske medlemsorganisasjoner i Norden. Deklarasjonen omhandler krav om selvbestemmelse og anerkjennelse av samiske rettigheter i de nordiske landene Norge, Sverige, Finland, samt Russland.

## Eksterne lenker
* Samerådets deklarasjoner, Samerådet
Arkitekturåret 1519

**Arkitekturåret 1519** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1519.
__TOC__
## Bygninger
* 1519→1538: Byggingen av Slottet i Chambord starter.
* 1485→1519: Byggingen av Villa Medici i  Poggio a Caiano nær Firenze, etter tegninger til Giuliano da Sangallo ferdigstilles.
* 1515→1524: Byggingen av ny ving i renessansestil på Château de Blois pågår.
* 1514→1538: byggingen av korsgangen til Regensburg katedralen.
* 1514→1520: Rafael blir den viktigste arkitekten for Peterskirken i Roma. Han endrer planene og går inn for et latinsk kors og et avlangt skip.
* 1513→1521: Thomas Bohier bygger Château de Chenonceau.
* 1510→1527: Lund domkirke restaureres av Adam van Düren.
## Fødsler
## Dødsfall
*  ca. 1516 - Giuliano da Sangallo, italiensk billedhugger, arkitekt og militæringeniør (født 1443)
Jan Kenneth Barkved

**Jan Kenneth Barkved** (født 5. august 1974, død 27. oktober 2009) var en norsk gothic metal-vokalist som vokste opp i Bjørheimsbygd.

Barkved var med i bandene Wake, The Morendoes og Elusive, sistnevnte var han aktiv i fra 1997, og ga ut tre offisielle musikkalbum. Bandet Elusive ble også valgt til å få spille sammen med goth-rockbandet The Mission, på deres turné i 2005. Han deltok som gjesteartist på album til Tristania, Sirenia, New Breed, Forlorn, Artifact og Illusion Fades. I bandet Elusive spilte han også inn musikkvideo i anledning utgivelsen av albumet *Locked Doors, Drinks and Funerals* i 2007, med singelen Dream On Sister.  

Barkved covret flere sanger sammen med bandet Elusive, blant annet Rebell Yell (Billy Idol), Running Up That Hill (Kate Bush) og I Feel You (Depeche Mode). 

I 2016 kom bandet New Breed ut med albumet *Break The Silence*, og med sangen City Of Sin. Barkved er her gjesteartist med koring i bakgrunnen på refrenget. Tidligere spilt inn før hans død. Dette er første offisielle utgivelsen av en sang med Barkved tilstede etter hans bortgang. New Breed som er etablert av tidligere gitarist fra Elusive, Kristian Gundersen, er her vokalist.

## Diskografi
;Deltar på album
* The Morendoes – *There is no Salvation* (1994)
* Elusive – *Sketches* (demo, u.å.) 
* Elusive – *Destination Zero* (2001)
* Elusive – *The Great Silence* (2005)
* Elusive – *Dream on Sister* (singel/EP, 2007)
* Elusive – *Locked Doors, Drinks and Funerals (Songs from the Desert)* (2007)
*Elusive – *Obscured Part 1* (demoalbum, 2016)
*Elusive – *Obscured Part 2* (eldre-ikke-utgitte-sanger, 2020)

Et fjerde album var planlagt og delvis innspilt i Elusive, men etter Barkveds bortgang ble det ikke utgitt.

;Deltar sammen på andre album
* *M´Era Luna Sampler 2002* – «Gemini» (Radio Edit)(Sonic Seducer – 2002)
* *Dark Awakening Vol. 2* – «The Circle Never Ends» (T-Force – 2002)
* *Mystic Sounds 11*- «Lonely Satellite» (Zillo – St, SPV – 2002)
* *Songs of Pain* – «Run Away» (exclusive) (Pandaimonium, EFA Medien – 2002)
* *Goths paradise V* – «System Breakdown» (Orkus, EFA Medien – 2001)
* *Sex.:.Goth.:.Electronics* – «Asylum» (Tatra – 2000)

;Gjesteartist 
* Tristania – *Beyond The Veil* (1999)
* Forlorn – *Opus III: Ad Caelestis Res* (2000)
* Tristania – *World Of Glass* (2001)
* Sirenia – *At Sixes And Sevens* (2001)
* Artifact – *The Only Salvation* (2008)
* Sirenia – *The 13th Floor* (2009)
* Illusion Fades – *Killing Ages*  (2009)
* New Breed – *Break The Silence* (2016)

## Referanser




## Eksterne lenker
* 
*  Elusive – Hjemmeside
Nasjonalbolsjevikisk front

**Nasjonalbolsjevikisk front** har blitt brukt som navn på tre separate grupperinger av Nasjonalbolsjevismen. Navnet ble opprinnelig brukt på Det nasjonalbolsjevikiske parti da det ble grunnlagt i 1993 av Eduard Limonov. 

Begrepet er fortsatt i bruk for å referere til en løs føderasjon av nasjonalbolsjevikiske organisasjoner som er spredd over rundt i Russland og ellers i Europa, og som har filialer i Venezuela og Bolivia. Parti Communautaire National-Européen har blitt assosiert med gruppen.

I 2006 ble betegnelsen tatt i bruk av et parti hvor Aleksej Golubovitsj er en viktig person. Dette partiet har forbindelser med Aleksandr Dugin, som er kjent for Det eurasiske parti. 

Noen av de politiske gruppene som er knyttet til betegnelsen er kjent for antisemittisme og rasisme. Partiet til Golubovitsj avviser at de har tilknytning til slike ideologier.
Jodling

**Jodling** er en type ordløs sang som karakteriseres med hyppig, abrupte vekslinger mellom brysttoner og falsett og bruk av store melodisprang. I Europa er musikkformen særlig vanlig i Alpene, men den er også kjent blant afrikanske pygméfolk, i Asia og i forskjellige deler av Polynesia.

I Norge ble melodien «Jeg er fra Romsdalen, Norges Tyrol»  med tekst av Jens Book-Jenssen og melodi av Rolf Syvertsen i 1942 jodlet av Odd Pedersen. Senere har romsdalingene Bjørn Tomren og Heine Bugge tatt i bruk kombinasjonen jodling og trekkspill under artistnavnene Polkabjørn og Kleine Heine.

## Se også
* Laling, ropesang for å kommunisere over lange avstander
* Lokk, ropesang for å kalle på dyr

## Referanser


## Eksterne lenker
*
Vikingskattens hemmelighet

***Vikingskattens hemmelighet*** er en spenningsroman for barn og ungdom skrevet av Gunnar Staalesen. Per 2011 er den blitt gitt ut i samlebind og billigversjon. Boken er den første i trilogien om *[[Vikingskatten]]*; de to andre bøkene heter *[[Vikingskattens forbannelse]]* (1992) og *Vikingskattens voktere* (1994). 

## Eksterne lenker
* Staalesen, Gunnar (1990): *Vikingskattens hemmelighet*, Gyldendal forlag
Shehri

**Shehri** (arabisk: شحرية), også kjent som *jibbali* (eller «fjellspråk»), er et moderne sørarabiske språk som snakkes av en minoritet av den innfødte befolkningen i kystbyene og i fjellområdene og ørkenområdene i Dhofar-området i det sørvestlige Oman, så vel som på øya Al-Hallaniyah, den eneste bebodde øya i den omanske øygruppen Kuria Muria. Det totale antallet Jibbali-talende er sannsynligvis mellom tretti og femti tusen.

Mens den tidvis forveksles som en dialekt av arabisk av selv omanske arabere, tilhører shehri til en gren av de semittiske språkene. Det er best kjent som språket til opprørerne i Dhofar i løpet av Dhofaropprøret langs landets grense med marxistiske Sør-Jemen på 1970-tallet.

Alternative navn eller skrivemåter for språket er *geblet, sheret, sehri, shahari, jibali, jibbali, ehkili* og *qarawi*. Som de fleste talere av moderne sørarabiske dialekter i Oman og Jemen er mange shehritalere tospråklige i lokale dialekter av arabisk, særlig dialekten dhofari. I tillegg er det hovedsakelig et muntlig språk, og de som har det som morsmål, bruker det ikke som skriftspråk. Alt dette har konsekvenser for språkets overlevelse i det lange løp.

Eksistensen av shehri ble først gjort oppmerksom av europeere av Fulgence Fresnel (1795–1855), den franske konsulen i Jidda. I en serie av artikler i 1838 beskrev Fresnel en rekke fonetiske og grammatiske trekk, blant annet noen verbparadigmer, og ga til og med en oversettelse av en del av et bibelvers (Første Mosebok 37:2) på shehri. Språket har endret seg betydelig i løpet av det siste førti år, sammen med hele landet Oman. Arabisk innflytelse på språket har vært omfattende, og yngre talere kan knapt snakke en setning uten å inkludere mange arabiske ord og uttrykk.

## Referanser


## Litteratur
* Rubin, Aaron D. (2014): ''The Jibbali (Shaḥri) Language of Oman. Grammar and Texts'' (PDF), Leiden-Boston: Brill. Omfattende dokumentasjon

## Eksterne lenker
* Etnologi for shehri (engelsk)
* Etnologi for sørarabiske språk (engelsk)
Wakatsuki Reijirō

**Wakatsuki Reijirō** (født 21. mars 1866, død 20. november 1949) var en japansk politiker som ble valgt til den 25. og 28. statsministeren for Japan. 

Han begynte ved det keiserlige universitetet i Tokyo i 1892 der han studerte rettsvitenskap. Etter endt juridisk eksamen fra universitet arbeidet han i det japanske Finansdepartementet og senere som viseminister. I 1911 ble han utnevnt til senator. Han ble på denne tiden et ledende medlem av det politiske partiet Rikken Dōshikai. I 1924 ble han utnevnt til minister i regjeringen til Kato Takaaki. 

Han tok over som statsminister etter Takaaki Kato. Hans første periode som statsminister varte frem til den 20. april 1927 da han ble tvunget til å gå av som følge av en finanskrise i Japan. Han ble deretter etterfulgt av den tidligere generalen Giichi Tanaka. Wakatsuki ble utnevnt til statsminister for andre gang den 14. april 1931. Han satt frem til den 13. desember 1931. Han ble etterfulgt samme år av Tsuyoshi Inukai som satt frem til 1932. I Wakatsukis andre periode, klarte han å kontrollere militæret og tøyle hæren og forhindret en ytterligere eskalering av kamphandlinger i Kina.

## Referanser


## Eksterne lenker
*
Sørarabiske språk

**Sørarabiske språk** kan henvise til både de moderne sørarabiske språk og fortidens gamle sørarabiske språk. Tidligere antok man at de moderne sørarabiske språk stammet fra fortidens sørarabiske språk, men det anser man ikke lenger for sannsynlig.

Disse språkene er semittiske språk som til tross for navnet ikke er dialekter av arabisk, men egne språk. De kalles sørarabiske ettersom de tales i den sørlige delen av Den arabiske halvøy.

De moderne sørarabiske språk omfatter:

*Mehri, knyttet til stammen mahra, med over 70 000 talere
*Soqotri, på øya Sokotra, med ca. 64 000 talere
*Shehri, ca. 25 000 talere
*Bathari, ca. 200 talere
*Harsusi, ca. 1000-2000 talere
*Horyót, ca. 100 talere

## Referanser
Pizzahjul

Et **pizzahjul** (eller en **pizzakutter**) er et kjøkkenredskap, som brukes til å dele pizza.
Det består av et håndtak og et skarpt hjul, som ofte er laget av rustfritt stål.

Bruken av et pizzahjul i stedet for en vanlig kniv unngår at løs topping på pizzaen løsner og hekter seg på kniven gjennom frem-og-tilbake-bevegelsen av en typisk kniv. Pizzahjul presser bladet sitt ned i stedet.

## Variasjoner
Det er to hovedtyper av pizzahjul. Det mest vanlige er et hjul som roterer i en sirkel mens en person flytter hjulet i den ønskede retningen. Den andre typen er en stor kurvet kniv kalt mezzaluna (italiensk for «halvmåne»), som dyttes frem og tilbake for å dele opp pizzaen. Disse to typene pizzahjul kommer i mange forskjellige størrelser. Mange mennesker bruker gjerne pizzahjul til andre ting. Noen typer *mezzaluna* (spesielt typer med doble blader) brukes til å kutte opp for eksempel grønnsaker.

## Referanser




## Eksterne lenker
*
Wasena av Aksum

**Wazena** (midten av 500-tallet) var en konge av Aksum. Han er først og fremst kjent fra mynter preget under hans styre. Uten noen klare beviser identifiserer Hay Munro ham med Alla Amidas, som også er kjent gjennom myntene han utstedte.

## Litteratur
* Stuart Munro-Hay: *Aksum. An African Civilisation of Late Antiquity.* Edinburgh University Press, Edinburgh 1991, ISBN 0-7486-0106-6, s. 84.
Folkeaksjonen oljefritt Lofoten, Vesterålen og Senja

**Folkeaksjonen oljefritt Lofoten, Vesterålen og Senja** er en ideell grasrotorganisasjon som jobber for å holde havområdene utenfor Lofoten, Vesterålen og Senja (Nordland VI, Nordland VII og Troms II) frie for oljevirksomhet. Aksjonen ble stiftet den 17. januar 2009, ved at de to tidligere aksjonene «Lofotaksjonen» og «Vesterålsaksjonen» ble slått sammen.

Aksjonen har lokallag i hele landet, inkludert alle kommunene i Lofoten og Vesterålen, samt på Senja.  I 2021 hadde organisasjonen over 7.000 medlemmer. 

I 2010 ble aksjonen sammen med ni andre organisasjoner eller personer kåret til Miljøhelt av miljøstiftelsen ZERO.

Målet for aksjonen er å etablere varig Petroleumsfrie områder utenfor Lofoten, Vesterålen og Senja. Organisasjonen sikret seg for første gang et Stortingsflertall i 2019 for å ikke åpne Lofoten, Vesterålen og Senja for petroleumsvirksomhet, 10 år etter organisasjonen ble stiftet, da Arbeiderpartiet gikk inn for å ikke konsekvensutrede området på sitt landsmøtet det året. Likevel, har disse havområdene fortsatt midlertidig beskyttelse av sittende regjeringer. 

Etter flere år med debatter om sakens relevansen og organisasjonens framtid, vedtok landsmøtet i 2022 å legge ned organisasjonen med bakgrunn i at organisasjonen hadde sikret et oljefritt Lofoten, Vesterålen og Senja og kunne erklære seier. 
05. August 2023 feiret Folkeaksjonen seieren med en stor folkefest i Kabelvåg. 

Fra stiftelsen i 2009 til 2012 var Gaute Wahl leder. Fra 2012 til 2016 var Bente Lorentzen leder. Fra 2016 til 2017 var Wenche Cumming leder. Fra 2017 til 2021 var Odd Arne Sandberg leder. Fra 2021 til 2022 var Daniel Weiss leder. Fra 2022 til 2023 var Bente Lorentzen leder av aksjonens formell avslutning.

## Referanser
Saitō Makoto

**Saitō Makoto** (født 27. oktober 1858, død 26. februar 1936) var en admiral i den keiserlige japanske marinen, to ganger var han generalguvernør av Korea første gang fra 1919 til 1927, og andre gang mellom 1929 og frem til 1931.

Han ble valgt til den 30. statsminister i Japan og han satt i dette embetet fra 26. mai 1932 til 8. juli 1934. I 1884 reiste Saito til USA og han bodde der i fire år for å studere som en militærattaché mellom Japan og USA. I 1888, etter hans retur til Japan, var han medlem av den keiserlige japanske marines offiserstab. Etter han ble forfremmet til løytnant den 20. desember 1893, og han var stasjonert på den japanske krysseren Izumi og senere på slagskipet Fuji. 

Saito tjenestegjorde som kaptein på krysserne Akitsushima og Itsukushima, før han den 10. november 1898 ble utnevnt til viseminister for marinen, og han ble forfremmet til kontreadmiral, den 20. mai 1900. Han ble forfremmet til viseadmiral den 6. juni 1904. Han ble tildelt Order of the Rising Sun av 1. klasse i 1906. Den 16. oktober 1912 ble han forfremmet til admiral. 16. april 1914 ble Saito tvunget til å fratre alle sine verv i marinen på grunn av implikasjonene rundt hans engasjement i Siemens-skandalen, og offisielt ble han da en del av reservestyrkene for offiserer. I 1919, ble Saito utnevnt som den tredje japanske generalguvernør av Korea, en stilling som han holdt til 1927. 

## Referanser
Dagalifjell

**Dagalifjell** er et fjellområde som ligger i Nore og Uvdal kommune og i nord såvidt inne i Hol kommune i Buskerud i østre del av Hardangervidda. I sør avgrenses fjellområdet av Uvdalen. Det er kort vei fra Dagalifjell til Hardangervidda nasjonalpark, og generelt gode turmuligheter både sommer og vinter. 

Fra Dagalifjell er det mange steder god utsikt i retning nordvest mot høyfjellsområdet Hallingskarvet med Hallingskarvet nasjonalpark, og mot Hardangerjøkulen. Høyeste fjelltopp på Dagalifjell er Fjellbunuten (1340 moh.), mens det sentrale platået ligger på ca 1000-1100 meter.

Riksvei 40 (Larvik – Kongsberg – Geilo) går gjennom hele Numedal og passerer over Dagalifjell. Hardangervidda ligger vest for Rv. 40 og det meste av Dagalifjell-massivet ligger øst for Rv. 40.Her finner vi innsjøene Torsetvatnet og Løytetjønn. Veahovda (1245 moh.) ligger på østsiden av Rv. 40 mellom Vasstulan og Torsetlia. Dagalifjell gir en del av tildiget til Uvdalselva som renner østover mot Numedal.

Avstand fra Dagalifjell til Geilo er ca. 30 km og til Kongsberg er det ca. 130 km. Det er større hyttegrender i liene over Uvalen. Dagalifjell løypelag har ansvar for oppkjøring  av skiløyper på Dagalifjell, totalt ca. 90 km løyper. Vasstulan høyfjellsseter og Torsetlia fjellstue har servering og overnatting.

Ved Talåsen i nord, og viere i skråningen nedover mot Dagali, finnes en stor mengde kullgroper og jernframstillingsanlegg fra jernalderen.

## Eksterne lenker
*
Alexander Stöckl

**Alexander Stöckl** (født 1973) er en østerriksk tidligere skihopper og nåværende trener. Fra 2011 til 2024 var han hovedtrener for det norske herrelandslaget i skihopping, han overtok etter Mika Kojonkoski. Hans første kontrakt hadde en varighet på to år, med opsjon på to år til, men han tegnet sommeren 2014 en ny kontrakt fram til 2018. I september 2017 ble kontrakten hans fornyet og forlenget med fem år, til etter Vinter-OL 2022 i Beijing. 

## Aktiv utøver
Som aktiv hopper var Stöckl på det østerrikske B-landslaget, og deltok i fire verdenscuprenn, hvorav tre i 1993 og ett i 1995. 15.-plass i Kulm (Bad Mitterndorf) 30. januar 1993 ga ham 1 verdenscuppoeng og 59.-plass sammenlagt. I den tysk-østerrikske hoppuka 1992/93 ble han nummer 70 sammenlagt, etter 37.-plass i rennet i Bischofshofen. Han deltok i kontinentalcupen i sesongene 1992-1995, med 39.-plass i 1992/93 som beste sammenlagtplassering. Hans personlige rekord er 172 meter.

## Trenerkarriere
Stöckl var fra 1996/1997 assistenttrener på det østerrikske landslaget, i perioden da Mika Kojonkoski var hovedtrener fra 1997 til 1999. Senere var han trener ved skigymnaset i Stams, og fra 2008 til 2011 også trener for det østerrikske juniorlandslaget. I hans tid som juniorlandslagstrener vant de mannlige østerrikske juniorene fem VM-gull av seks mulige, og han ble flere ganger nevnt som en av hovedgrunnene til det østerrikske hopplandslagets suksess på slutten av 2000-tallet. 

I mars 2011 ble Stöckl presentert som hovedtrener for det norske hopplandslaget, og han begynte i jobben i mai 2011. Alexander Stöckl hadde en god start på trenerjobben for Norge. Stöckl ble kåret til *Årets trener i 2015* på Idrettsgallaen 2016. Han inngikk sluttavtale med Norges Skiforbund i 2024. Han var deretter en kort periode sportssjef for Polens hoppere.

## Annet
Ved siden av idretten er han også aktiv innen musikken. Han er frontfigur i a cappella-bandet *Harry And The Nicknames*, som er godt kjent i Østerrike. Stöckl har bl.a. skrevet sangen som en av Idol-deltakerne i Østerrike vant med.

Alexander Stöckl lærte seg raskt å snakke norsk , og bor sammen med sin samboer i Norge.

## Referanser


## Eksterne lenker
* 
* 
* 
* 
*  Norges Skiforbund: Ny landslagstrener i hopp (23. mars 2011)
*  VG: Her er mannen som skal «hoppe etter Kojonkoski» (23. mars 2011)
*  Kronen Zeitung / Austria Presse Agentur: Alexander Stöckl neuer Trainer der norwegischen Adler (23. mars 2011)
Arkitekturåret 1520

**Arkitekturåret 1520** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1520.
__TOC__
## Bygninger
* ca. 1520 &ndash; Lupert's Range (den tredje siden av Eton School Yard),  med Lupert's Tower, tegnet av arkitekten Henry Redman, fullføres ved Eton College
* Byggingen av Palazzo Valle i Roma av Jacopo Sansovino.
* 1519→1538 : Byggingen av Slottet i Chambord pågår.
* 1515→1524 : Byggingen av ny ving i renessansestil på Château de Blois pågår.
* 1514→1538 : byggingen av korsgangen til Regensburg katedralen.
* 1514→1520 :  Rafael blir den viktigste arkitekten for Peterskirken i Roma. Han endrer planene og går inn for et latinsk kors og et avlangt skip.
* 1513→1521 : Thomas Bohier bygger Château de Chenonceau.
* 1510→1527: Lund domkirke restaureres av Adam van Düren.
## Fødsler

## Dødsfall
* 6. april - Rafael, italiensk maler og arkitekt innen høyrenessansen (født 1483)
*  ca. 1516 - Giuliano da Sangallo, italiensk billedhugger, arkitekt og militæringeniør (født 1443)
Viktor Kalisch

**Viktor Kalisch** (født 4. desember 1902, død 21. juli 1976) var en østerriksk padler, som konkurrerte i kano. Ett av Kalischs største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Carl Oscar Bøe Andersen

**Carl Oscar Bøe «COBA» Andersen** (født 30. mars 1972 i Sandefjord) er en norsk tidligere ishockeyspiller som spilte back på moderklubben Storhamar i 8 sesonger. Han har også spilt for CP Winterhawks, Spektrum Flyers og tyske ERC Ingolstadt. Han har 38 offisielle landskamper for Norge.

I 1990 kom han tilbake til Norge etter et år på high school i Manitoba i Canada, og fikk samme år sin A-lagsdebut for Storhamar under Lenny Erikssons ledelse. Han fikk raskt fast plass på laget og etter noen sesonger ble han også tatt ut på landslaget. I 1995/96-sesongen spilte han i Spektrum Flyers og fra 1997 til 1999 var han proff i tyske ERC Ingolstadt. Til sesongen 1999–2000 vendte han tilbake til moderklubben Storhamar. Der ble han viktig for lagets NM-triumf i 2000, hvor han blant annet scoret to viktige mål i 2. finale. Han la opp allerede da han var 30 år gammel.

Våren 2009 ble «COBA» ansatt som daglig leder i Storhamar Dragons.

## Referanser


## Eksterne lenker
*
Karl Steinhuber

**Karl Steinhuber** (født 1. mai 1906, død november 2002) var en østerriksk padler, som konkurrerte i kajakk. Ett av Steinhubers største internasjonale resultat var en bronsemedalje fra Sommer-OL 1936 i Berlin, Tyskland.

## Referanser


## Eksterne lenker
*
Jaap Kraaier

**Jaap Kraaier** (født 28. november 1913 i Zaandam, død 7. januar 2004) var en nederlandsk padler, som konkurrerte i kajakk. Ett av Kraaiers største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Presteskap hos Siste Dagers Hellige

Siste Dagers Hellige anser de som har verv i menighetene, for å være et presteskap som er innstiftet av Gud. De anser prestedømmet for å være den makt og autoritet fra Gud som gir myndighet til å opptre som en leder i kirken og til å utføre ordinanser, samt kraft til å utføre mirakler. De forskjellige samfunnene av Siste Dagers Hellige har imidlertid ulike syn på flere trekk ved prestedømmet.

Prestedømme betegner elementer av både makt og myndighet. Prestedømmet omfatter makt som Jesus gav sine apostler til å utføre mirakler som det tales om i Lukas 9:1. De lærer at Bibelens mirakler som ble utført av profeter og apostler, ble utført med kraft fra prestedømmet. Jesus har alle prestedømmets nøkler. 

Prestedømmet gir den myndighet som gjør at en bærer kan utføre kirkelige handlinger av tjeneste i Guds navn. De mener at handlinger (og i særdeleshet, ordinanser) utført av en med prestedømsmyndighet er anerkjent av Gud og er bindende i himmelen, på jorden, og i etterlivet. I tillegg mener de at lederstillinger i kirken er legitimert av prestedømmets myndighet.

Siste Dagers Hellige fremholder at det er tre ordener av prestedømmet, *Det [[Melkisedek]]ske prestedømme*, *Det [[Aron]]ske prestedømme* og *Det [[patriark|patriarkalsk]]e prestedømme*. Det Melkisedekske prestedømme regnes for å være det høyeste av dem og «Prestedømmet etter Guds Sønns orden». Gjennom det kan en person utrette tjeneste både i det nåværende og det kommende livet. Dette prestedømmet fikk israelittene ikke del i, på grunn av synden med gullkalven. Det Aronske prestedømmet gir bare muligheten til å utføre tjeneste i det nåværende livet, men også det sies å være et prestedømme som betjenes av engler. Jesu Kristi kirke av siste dagers hellige regner det Patriarkalske prestedømmet for å være en del av det Aronske prestedømmet. Noen av de andre av samfunnene regner imidlertid det for å være et tredje prestedømme.
Makkabeerbøkene

**Makkabeerbøkene** er en del av de gammeltestamentlige apokryfer. Makkabeerbøkene har sitt navn etter Makkabeerne, den slekten som førte frihetskampen i Israel under Selevkide-dynastiets styre.

*Første Makkabeerbok regnes med til de deuterokanoniske bøker. 
*Andre Makkabeerbok regnes også med til de deuterokanoniske bøker. 
*Tredje Makkabeerbok 
*Fjerde Makkabeerbok 
*Femte Makkabeerbok 

I tillegg kommer de etiopiske skriftene som kalles Meqabyan.
## Referanser
Carrie Prejean

**Caroline Michelle Prejean** (født 13. mai 1987 i San Diego) er en amerikansk modell og forfatter. Hun var Miss California og Miss USA i 2009. Prejean har vært modell i reklamer for flere merker, også for E!.

## Biografi
Carrie Prejean ble født i San Diego, California, til Wilbert Prejean og Francine Coppola. Hennes mor er italiensk-amerikansk. Hun vokste opp i et evangelisk kristent hjem i California. Hennes foreldre skilte seg i 1988.

Prejean ble uteksaminert i 2005 fra Vista High School i California. Hun har også gått på en evangelisk privatskole i El Cajon, California. Prejean har arbeidet som frivillig med barn som har utviklingshemming. Hun studerer til å bli en spesiallærer.

## Karrière
Prejean deltok på Miss California 2008-missekåringen og var i utgangspunktet rangert som nummer tre. Senere ble en dommerfeil oppdaget, og hun ble rangert på førsteplass. Året etter vant hun Miss USA 2009-tittelen. Hun konkurrerte på nasjonalt TV under missekåringen i Las Vegas, Nevada i april 2009. Hennes svar på et siste spørsmål under konkurransen ble gjenstand for uenighet.

Prejean fikk landsdekkende oppmerksomhet for sin respons på et spørsmål om homofile ekteskap under missekåringen. Hun ble spurt av dommer Perez Hilton, som er homofil, om hun trodde hver stat i USA bør legalisere homofile ekteskap. Hun svarte at hun mener at ekteskap bør være mellom en mann og en kvinne.

## Personlig liv
Prejean giftet seg 2. juli 2010 med Kyle Boller i San Diego, California. De annonserte i november 2010 at de ventet barn. Prejean fødte sitt første barn 11. mai 2010, en jente som heter Grace Christina.

## Referanser


## Eksterne lenker
*
Tage Fahlborg

**Tage Fahlborg** (født 24. april 1912, død 8. januar 2005) var en svensk padler, som konkurrerte i kajakk. Ett av Fahlborgs største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Frank Saker

**Frank Saker** (født 10. august 1907, død 6. april 1980) var en canadisk padler, som konkurrerte i kajakk. Ett av Sakers største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Sven Johansson (padler)

**Sven Bertil Johansson** (født 10. juni 1912, død 5. august 1953) var en svensk padler, som konkurrerte i kajakk. Ett av Johanssons største internasjonale resultat var en gullmedalje fra Sommer-OL 1936 i Berlin, Tyskland.

## Eksterne lenker
*
Erik Bladström

**Erik Bladström** (født 29. mars 1918, død 21. mai 1998) var en svensk padler som konkurrerte i kajakk. Ett av Bladströms største internasjonale resultat var en gullmedalje fra Sommer-OL 1936 i Berlin, Tyskland.

## Eksterne lenker
*
Louis Chaillot

**Louis Chaillot** (født 2. mars 1914 i Chaumont, død 28. januar 1998) var en fransk syklist, som konkurrerte i banesykling. Ett av Chaillots fremste internasjonale resultat var en bronsemedalje fra Sommer-OL 1936 i Berlin, Tyskland.

Chaillot ble olympisk mester i sykling i OL 1932 i Los Angeles. Sammen med Maurice Perrin vant han tandem foran Ernest Chambers / Stanley Chambers fra Storbritannia og Willy Gervin / Harald Christensen fra Danmark. Han vant også en sølvmedlje i sprint, han ble nummer to bak Jacobus van Egmond fra Nederland.

## OL-medaljer
*  1932  Los Angeles - **Gull** i sykling, tandem  Frankrike
*  1932  Los Angeles - Sølv i sykling, sprint  Frankrike
*  1936  Berlin - Bronse i sykling, sprint  Frankrike

## Referanser


## Eksterne lenker
*
Ernie Mills

**Ernest Victor «Ernie» Mills** (født 10. april 1913, død 1972) var en britisk syklist, som konkurrerte i banesykling. Ett av Mills største internasjonale resultat var en bronsemedalje fra Sommer-OL 1936 i Berlin, Tyskland.

## Referanser


## Eksterne lenker
*
Ernest Johnson

**Ernest Johnson** (født 18. november 1912, død november 1997) var en britisk syklist, som konkurrerte i banesykling. Ett av Johnsons største internasjonale resultat var en bronsemedalje fra Sommer-OL 1936 i Berlin, Tyskland.

Johnson vant en olympisk bronsemedalje i banesykling under OL 1932 i Los Angeles. Han var med på det britiske laget som kom på tredjeplass på 4000 meter førfølgelsesritt bak Italia og Frankrike. De andre på laget var Frank Southall, William Harvell og Charles Holland.
## OL-medaljer
*  1932  Los Angeles - Bronse i sykling, 4000 m forfølgelsesritt, lag  Storbritannia  
*  1936  Berlin - Sølv i sykling, 4000 m forfølgelsesritt, lag  Storbritannia

## Referanser


## Eksterne lenker
*
Charles King (syklist)

**Charles Thomas King** (født 12. juni 1911 i Putney i London, død 19. juli 2001) var en britisk syklist, som konkurrerte i banesykling. Ett av Kings største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Edgar Buchwalder

**Edgar Buchwalder** (født 2. august 1916, død 9. april 2009) var en sveitsisk syklist, som konkurrerte i banesykling. Ett av Buchwalders største internasjonale resultat var en sølvmedalje fra Sommer-OL 1936 i Berlin, Tyskland.

## Eksterne lenker
*
Kurt Ott

**Kurt Ott** (født 9. desember 1912, død 19. april 2001) var en sveitsisk syklist, som konkurrerte i banesykling. Ett av Otts største internasjonale resultat var en sølvmedalje fra Sommer-OL 1936 i Berlin, Tyskland sammen med Ernst Nievergelt og Edgar Buchwalder.

## Referanser

## Eksterne lenker
*
Rudolf Karsch

**Rudolf Karsch** (født 26. desember 1913 i Leipzig, død 11. desember 1950 i Erfurt) var en tysk syklist, som konkurrerte i banesykling. Ett av Karschs største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Ernst Ihbe

**Ernst Ihbe** (født 20. desember 1913 i Erlbach i Vogtland, død 30. august 1992 i Leipzig) var en tysk syklist, som konkurrerte i banesykling. Ett av Ihbes største internasjonale resultat var en gullmedalje fra Sommer-OL 1936 i Berlin, Tyskland.

## Eksterne lenker
*
Carl Lorenz

**Carl Lorenz** (født 27. november 1913 i Riesa, død 25. november 1993 i Bad Liebenwerda) var en tysk syklist, som konkurrerte i banesykling. Ett av Lorenzs største internasjonale resultat var en gullmedalje fra Sommer-OL 1936 i Berlin, Tyskland.

## Eksterne lenker
*
Det kronistiske historieverket

**Det kronistiske historieverket** består av begge *[[Krønikebøkene]], [[Esras bok]]* og *[[Nehemjas bok]]*, og er den delen av Det gamle testamente som er lettest å identifisere som en helhet, trolig fordi det er blitt ferdigredigert så sent (antagelig på 300-tallet f.Kr.) at man ikke rakk å endre det vesentlig. Navnet er avledet av navnet på *Krønikebøkene* (gresk *kronos* = tidsforløp).
 
På sitt vis er det kronistiske historieverket en parallell til *Tetrateuken* («Firerboken» = *1.-4. Mosebok*) og det deuteronomistiske historieverket, som begge spenner over tiden fra skapelsen og frem til skrivende stund; men hos «kronisten» (betegnelsen på kretsen som forfattet dette) oppsummeres historien fra skapelsen til Saul i rene navnelister og slektstavler. Det er tydelig at kronisten har brukt de to førnevnte historieverkene, men også tok inn annet stoff som trolig ble hentet fra prestene i Jerusalem etter fangenskapet i Babylon. Der deuteronomisten tar sikte på en redaksjon som rammer inn stoffet i dogmer, preger *Tetrateuken* og kronisten stoffet selv ved sine utelatelser og tilføyelser.

## Referanser
Jaroslava Bajerová

**Jaroslava Bajerová** (født 1. april 1910, død 23. august 1995) var en tsjekkoslovakisk turner. Ett av Bajerovás største internasjonale resultat var en sølvmedalje fra Sommer-OL 1936 i Berlin, Tyskland.

## Referanser


## Eksterne lenker
*
Ernst Nievergelt

**Ernst Nievergelt** (født 23. mars 1910 i Affoltern am Albis i Sveits, død 1. juli 1999) var en sveitsisk syklist, som konkurrerte i landeveissykling. Ett av Nievergelts største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Anna Hřebřinová

**Anna Hřebřinová** (født 11. november 1908, død 6. desember 1993) var en tsjekkoslovakisk turner. Ett av Hřebřinovás største internasjonale resultat var en sølvmedalje fra Sommer-OL 1936 i Berlin, Tyskland.

## Eksterne lenker
*
Harry Hill

**Harry Hill** (født 8. mai 1916, død 31. januar 2009) var en britisk syklist som konkurrerte i banesykling. Ett av Hills største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Sayuri Yoshii

**Sayuri Yoshii** (japansk: 吉井 小百合, født 28. november 1984 i Chino i Nagano) er en japansk tidligere skøyteløper som representerte hjemlandet i 2 påfølgende OL med sin olympiske debut i 2006 i Torino.

## Karriere
I Yoshiis verdenscupdebut i desember i 2003 i Calgary fikk hun en delt 8.-plass på 500m som beste plassering. Helgen etter i neste verdenscupstevne, skulle fremgangen fortsette med ny Junior-verdensrekord for damer på 500m. En rekord hun senere samme sesong skulle forbedre til 38,09 i Calgary.

Den japanske rekorden på 1000m damer innehas for tiden av Yoshii, med 1.14,05.

Yoshii har også flere ganger forbedret banerekorder rundt om i Japan, på sprint-sammenlagt og på distansene 500m og 1000m. 

### Personlige rekorder

## Meritter
### Verdensrekorder
Liste over verdensrekordnoteringer gjort av Sayuri Yoshii.

### Internasjonale mesterskap
Olympiske leker (Vinter) deltatt i 2 OL (ved 5 konkurranser)
:* Torino 2006 på 500m og 1000m, Vancouver 2010 på 500m, 1000m og 1500m.
::* beste resultat 5.-plass på 500m i Vancouver 2010

Sprint-VM på skøyter (deltatt 6 ganger)
:* Salt Lake City 2005, Heerenveen 2006, Hamar 2007, Heerenveen 2008, Moskva 2009 og Obihiro 2010.
::* beste resultat 2.-plass sammenlagt i 2010 i Obihiro.

Enkeltdistanse-VM på skøyter deltatt i 4 VM (ved 7 konkurranser)
:* Inzell 2005 på 500m og 1000m, Salt Lake City 2007 på 1000m, Nagano 2008 på 500m og 1000m, Richmond 2009 på 500m og 1000m.
::* beste resultat 4.-plass på 500m i Inzell 2005.

### Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
*  Profil på Jakub Majerski's speedskating database.
*  Profil på ISU sine sider.
*  Profil på SpeedSkatingResults.com
*  Profil på The-Sports.org (noen resultater)
*  Profil 2006  og Profil 2010  på Japans OL-komité nettsider.
*  Profil på Effesport.nl (ikke komplett oversikt, men noen resultater → gir feil personlige rekorder)
*  Profil på NBC Olympics 2010
*  Profil på BBC Sport Olympics 2010
Frende Forsikring

**Frende Forsikring** er varemerket til et norsk forsikringskonsern med hovedkontor i Jonsvollskvartalet i Bergen. Konsernet består av morselskapet Frende Holding AS og datterselskapene Frende Skadeforsikring AS og Frende Livsforsikring AS. Konsernet er eid av over 20 banker.

## Historie
Frende Forsikring ble etablert i 2007 av Fana Sparebank, Sparebanken Vest, Sparebanken Øst og Helgeland Sparebank. 

Navnet *Frende Forsikring* ble lansert i oktober 2007.

Frende Livsforsikring fikk konsesjon 3. desember 2007 og solgte sin første forsikring samme måned . Frende Skadeforsikring fikk konsesjon 24. januar 2008 og startet salget samme måned . 

I februar 2015 ble Vegar Styve ansatt som administrerende direktør i Frende Forsikring . Styreleder i selskapene er Jan Erik Kjerpeseth fra Sparebanken Vest.

## Referanser


## Eksterne lenker
*
Hamat (Libanon)

**Hamat** er en kristen landsby i Libanon. Den omfatter det historiske byggverket Vår Frue av Nourieh. I landsbyen er også klosteret i Saint Elie, med utsikt over dalen og elven Joze, og den industrielle kystbyen Chekka.
Kiyoura Keigo

**Kiyoura Keigo** (opprinnelig **Okubo Fujaku**, født 14. februar 1850, død 5. november 1942) var en japansk politiker som ble utpekt til den 23. statsministeren for Japan i 1924.

Kiyoura var Japans statsminister fra 7. januar 1924 og til 11. juni 1924. 
## Liv og virke
### Bakgrunn
Han var den femte sønnen til Okubo Ryoshi, en buddhistisk prest som var abbed av Menshoji-tempelet.

Han studerte ved Hirose Tanso privatskole fra 1865 til 1871. I løpet av denne tiden ble han en nær venn med guvernør Nomura Morihide og han begynte å bruke navnet «Kiyoura Keigo».

### Politikken
I en alder av 27 år sluttet Kiyoura seg til det japanske Justisdepartementet. I 1884 ble han i en alder av 34 år utnevnt til øverste sjef for landets politistyrker. Han satt senere som justisminister under flere statsministere, og var med på mer moderne straffesaksprosedyrer. Han var en nær alliert av Yamagata Aritomo.

I 1914 takket Kiyoura nei til utnevnelse til statsminister, han ville ikke på grunn av den da pågående Siemensskandalen en korrupsjonssak som involverte den japanske marine. 

Kiyoura kunne ikke avslå den neste gang: Han ble i 1924 av keiseren utnevnt til den neste statsministeren for Japan etter at Gonnohyoe Yamamoto måtte gå av i 1924 etter Toranomohendelsen, et forsøk på å myrde Hirohito, da regent i keiserens sted. Han ble imidlertid kraftig motarbeidet og fikk nesten ingenting vedtatt, og ble allerede etter fem måneder, i juni samme år, erstattet av Takaaki Kato som satt i dette embetet frem til 1926. 

Kanskje den viktigste hendelsen i Kiyuora Keigos periode som statsminister var det kongelige bryllupet til kronprins Hirohito (den fremtidige keiser Showa) og hans forlovede Nagako Kuniyoshi, som ble avholdt den 26. januar 1924. 

I november 1928 ble han gitt tittel som greve *(hakushaku)*.

Kiyoura Keigo døde i november 1942, da han var 92 år gammel.

## Referanser


## Eksterne lenker
*
Patrick Bond

**Patrick Bond** (født 1961 i Belfast, Nord-Irland) er en sørafrikansk professor og aktivist. Bond har et professorat ved universitetet i KwaZulu-Natal. Bond har vært en uttalt kritiker av ANCs politikk i Sør- Afrika siden apartheids fall, og har kritisert partiets reformer for å være for små, og for å ta for lang tid. I boken «Talk left - walk right» anfører Bond at ANC fører en politikk med radikal retorikk, som de feiler i å omsette til praktisk politikk.

Høsten 2010 deltok Bond på Globaliseringskonferansen i Oslo, hvor han blant annet snakket om hvordan finanskrisen til slutt har blitt en belastning for vanlige folk.

## Referanser
Springvannsdammen

**Springvannsdammen** har flere betydninger:

*Springvannsdammen (dam), en dam i Arendal
*Springvannsdammen (Arendal), en vei i Arendal
*Springvannsdammen (Halden),et sted i Halden
*Springvannsdammen (friluftsområde), et friluftsområde i Lillesand
Beijing ungdomsdagblad

***Beijing ungdomsdagblad*** (kinesisk: 北京青年报, pinyin: *Běijìng qīngnián bào*, offisielt engelsk navn *Beijing Youth Daily*) er Den kommunistiske ungdomsligas Beijingkomités offisielle avis. Den ble etablert i 1949.

## Nettsted
*
## Eksterne lenker
*
Hydra Tidal Energy Technology

**Hydra Tidal Energy Technology AS** er en innovasjonsbedrift i Harstad som jobber med utviklingen av tidevannskraftverk. Selskapet ble grunnlagt i 2000 av gründer Svein Henriksen, som idag er direktør for forskning og utvikling i selskapet. Henriksen var lenge eneste ansatte i Hydra Tidal, men selskapet har idag en total stab seks personer. Målsetningen er salg og eksport av teknologi og installasjoner, nasjonalt så vel som internasjonalt.

## Morild II
Hydra Tidal har utviklet tidevannskraftverket Morild II. Dette er en fullskala prototype på et flytende tidevannskraftverk som for tiden testes ut i Gimsøystraumen i Lofoten. Kraftverket ble åpnet av tidligere olje- og energiminister Terje Riis Johansen onsdag 23.11.2010. Morild II er dermed verdens første flytende tidevannskraftverk. 

### Teknologi
Morild II er bygget og satt sammen i Harstad, og har en turbindiameter på 23 meter. Rotorbladene er laget i limtre, noe som er med på å gi kraftverket oppdrift. Det er enda usikkerhet knyttet til hvor store strømmengder som kan produseres fra kraftverket, men gründer Svein Henriksen påstår at kraftverket skal kunne forsyne halve Norge med kraft. Det foreligger konkrete planer for en større utbygging i Moskstraumen i Lofoten. Den prosjekterte utbyggingen i Moskstraumen kan gi en strømproduksjon i Lofoten som er langt større enn hva regionen bruker av strøm idag.

### Kostnader og ringvirkninger
De totale kostnadene til utvikling og bygging av Morild II har kommer på tilsammen 100 millioner kroner. Dette er kostnader som er ventet å gå ned når kraftverket kommer i serieproduksjon. Det er knyttet store forventninger til ringvirkningene prosjektet vil kunne føre med seg for regionen hvor krafrtverket bygges. Planen er at kraftverket skal kunne bygges i moduler, med leveranser fra ulike steder i landsdelen, og det er ventet at automatisert serieproduksjon kan gi flere hundre arbeidsplasser i Harstad. Forventningene er også store til at en utbyggning i Moskstraumen vil kunne bety store muligheter for ringvirkninger lokalt der kraftverket settes i produksjon, og det opereres med anslag på 50-60 arbeidsplasser.

### Støtte
Utviklingen av prototypen har fått støtte fra det statlige Enova og Innovasjon Norge. 	

### Problemer
I mars 2011 fant man feil på det strukturelle fagverket som var forårsaket av utmatting. Dette medførte at en del av verket falt av. Kraftverket måtte derfor tas til Svolvær i Lofoten for utbedringer. Selskapet insisterer på at de er et innovasjonsselskap, og at feil er forventet å oppstå når man driver med testing og utvikling.

### Miljø
Selskapet oppgir selv at 80% av anlegget kan resirkuleres etter sin levetid på 30 år. I en studie utarbeidet i samarbeid med Høgskolen i Harstad og Kunnskapsparken Nord AS oppgis det også at produksjon av kraftverket genererer 40% av klimagassutslippene sammenlignet med produksjon av installasjoner til landbasert vindkraft.

## Referanser


## Eksterne lenker
* 
*